نتیش کمار

نتیش کمار بہار کے وہ وزیر اعلیٰ ہیں جو 2005ء سے تا حال اپنے عہدے پر فائز ہیں، حالانکہ ایک مرتبہ 17 مئی 2014ء میں اور دوسری مرتبہ 26 جولائی 2017ء میں انھوں نے استعفا بھی دیا اور پہلی مرتبہ کے استعفے کے بعد فروری 2015ء کو وزیر اعلیٰ کے عہدے پر فائز ہوئے اور دوسری مرتبہ کے استعفے کے بعد انھوں نے این ڈی اے سرکار کے اتحاد کے ساتھ فوراً واپسی کی اور اپنا عہدہ سنبھالا اور 10 اپریل 2016ء کو اپنی سیاسی جماعت (جنتا دل یونائیٹڈ) کے قومی صدر منتخب کیے گئے۔

 پیدائش 
بہار کے موجودہ وزیر اعلیٰ نتیش کمار کی پیدائش، دار الحکومت پٹنہ کے ایک گاؤں، بختیار پور میں ہوئی، تاریخ پیدائش، 1 مارچ 1951ء ہے۔

 تعلیم 
نتیش کمار نے نیشنل انسٹی ٹیوٹ آف ٹیکنالوجی پٹنہ سے ڈگری حاصل کی۔

 سیاسی زندگی 
جنتا دل یونائیٹڈ کے قومی صدر اور بہار موجودہ وزیر اعلیٰ شری نتیش کمار، مختلف مواقع پر شعبۂ وزارت کے مختلف عہدوں پر فائز رہے۔ جیسے کہ وزیر ریل، وزیر زراعت اور وزیر نقل و حمل (ٹرانسپورٹ) وغیرہ۔

 کارہائے نمایاں 
شری اٹل بہاری واجپائی کے عہد وزارت میں پاس کیے گئے چار بڑے شہروں (چنئی، کولکاتہ،ممبئی اور دہلی) کو جوڑنے والی عظیم ترین شاہراہ تعمیر پر زور دیا اور کام کی تکمیل کی۔ تعلیمی مسائل پر توجہ دی۔ بہار مدرسہ بورڈ کو اور زیادہ ترجیحات بخشی۔ جرائم کے خلاف سخت قوانین بنائے اور مکمل طور پر شراب بندی کے قانون پر سختی سے عمل کیا اور بہار کی تعمیرات و ترقیات کو بین الاقوامی سطح پر نمایاں پہچان بخشی۔

 آئندہ انتخابات 
بہت سارے وزراء کے مشورے کے مطابق یہ بات تھی کہ شری نتیش کمار 2019ء میں ہونے والے الیکشن میں وزیر اعظم کے عہدے داری کے لیے کام کریں لیکن انھوں نے اس معاملے میں کوئی دلچسپی نہیں لی۔ لیکن بہرحال یہ ضرور ہے کہ وہ ایک بہترین سیاسی لیڈر ہیں جن سے کافی امیدیں ہیں۔

 حوالہ جات 

زمرہ:بارہویں لوک سبھا کے ارکان
زمرہ:بقید حیات شخصیات
زمرہ:بہار سے لوک سبھا کے ارکان
زمرہ:تیرہویں لوک سبھا کے ارکان
زمرہ:جنتا دل کے سیاست دان
زمرہ:چودہویں لوک سبھا کے ارکان
زمرہ:دسویں لوک سبھا کے ارکان
زمرہ:گیارہویں لوک سبھا کے ارکان
زمرہ:نویں لوک سبھا کے ارکان
زمرہ:بہار کے وزرائے اعلیٰ
زمرہ:وی پی سنگھ انتظامیہ
زمرہ:بھارت کے وزرائے ریل
زمرہ:نالندہ کی شخصیات
زمرہ:بہاری سیاست دان
زمرہ:جنتا دل (متحدہ) کے سیاست دان
زمرہ:ویکی ڈیٹا سے مختلف مختصر وضاحت
زمرہ:سمتا پارٹی کے سیاست دان